ΓΡΑΠΤΗ ΕΡΩΤΗΣΗ P-1022/00

υποβολή: Mogens Camre (UEN) προς την Επιτροπή

(29 Μαρτίου 2000)

Θέμα: Δικαιοδοσία του Παρατηρητηρίου της ΕΕ γα το Ρατσισμό και την Ξενοφοβία

Σύμφωνα με το φύλλο της 6ης Μαρτίου 2000 της έγκυρης δανέζικης εφημερίδας Berlingske Tidende, η κ. Beate Winkler, διευθύντρια του Παρατηρητηρίου της ΕΕ για το Ρατσισμό και την Ξενοφοβία, συμμετέσχε πρόσφατα σε πολυεθνικό συνέδριο που διεξήχθη στην Κοπεγχάγη.

Στο συνέδριο, η εν λόγωπάλληλος της ΕΕ δήλωσε ότι αυτή και το Παρατηρητήριο παρακολουθούν και συγκεντρώνουν δηλώσεις του δανέζικου Folkeparti το οποίο, σύμφωνα με πληροφορίες που έχει στη διάθεσή της, θεωρείται ένα από τα ευρωπαϊκά κόμματα της άκρας δεξιάς.

Οι δηλώσεις αυτές είναι αβάσιμες. Η περιγραφή ακροδεξιό κόμμα είναι παράλογη προκειμένου για ένα κοινωνικό και φιλελεύθερο κόμμα και τα θέματα με τα οποία θα έπρεπε να ασχολείται το Παρατηρητήριο δεν έχουν καμία σχέση με τις δραστηριότητες ή τις πολιτικές του δανέζικου Folkeparti. Αριστερός δανός δημοσιογράφος που προέβη σε παρόμοιες δηλώσεις μηνύθηκε και καταδικάστηκε από τα δανέζικα δικαστήρια.

Οι δηλώσεις της κ. Beate Winkler δίνουν την εντύπωση ότι έχει τη δικαιοδοσία να παρακολουθεί, να καταγγέλλει και να επιπλήττει τους δανούς πολίτες και τα πολιτικά κόμματα επειδή έχουν απόψεις που θεωρούνται ανάρμοστες από το Παρατηρητήριο. Η στάση αυτή αποτελεί σοβαρή παραβίαση των δημοκρατικών δικαιωμάτων των δανών πολιτών και είναι εξαιρετικά σημαντικό να διαπιστωθεί εάν η Επιτροπή είναι της άποψης ότι οι πολιτικές δραστηριότητες της κ. Winkler είναι σύμφωνες με τη Συνθήκη της ΕΕ και τα καθήκοντα του Παρατηρητηρίου.

Κατά την άποψη της Επιτροπής, τι δικαιοδοσία έχουν το Παρατηρητήριο για το Ρατσισμό και την Ξενοφοβία και η Διευθύντριά του, Beate Winkler, για να επικρίνουν δημοκρατικά πολιτικά κόμματα και πολιτικές θέσεις κράτους μέλους;

Απάντηση της κ. Διαμαντοπούλου εξ ονόματος της Επιτροπής

(11 Μαΐου 2000)

Το Ευρωπαϊκό Παρατηρητήριο των Φαινομένων Ρατσισμού και Ξενοφοβίας ιδρύθηκε με τον κανονισμό (ΕΚ) 1035/97 του Συμβουλίου της 2 Μαρτίου 1997(1). Με τον κανονισμό ιδρύεται ένα ανεξάρτητο όργανο το οποίο, ενώ είναιπόλογο στα ευρωπαϊκά όργανα ως προς τη χρήση κοινοτικών πόρων, διαθέτει τη μέγιστη αυτονομία κατά τη διεκπεραίωση των καθηκόντων του (αιτιολογική σκέψη 23).

Ο κανονισμός ορίζει ότι κύριος στόχος του Παρατηρητηρίου είναι να παρέχει στην Κοινότητα και στα κράτη μέλη της αντικειμενικές, αξιόπιστες και συγκρίσιμες πληροφορίες για τα φαινόμενα του ρατσισμού, της ξενοφοβίας και του αντισημιτισμού στο ευρωπαϊκό επίπεδο, οι οποίες μπορούν να βοηθήσουν όταν λαμβάνουν μέτρα ή καθορίζουν ενέργειες στους αντιστοίχους τομείς αρμοδιότητάς τους και να μελετά το εύρος και την εξέλιξη των φαινομένων και των εκδηλώσεων ρατσισμού, ξενοφοβίας και αντισημιτισμού, να αναλύει τα αίτια, τις συνέπειες και αποτελέσματά τους και να εξετάζει παραδείγματα ορθής πρακτικής προς αντιμετώπισή τους.

Ο κανονισμός ορίζει επίσης έναν αριθμό καθηκόντων τα οποία το κέντρο εκτελεί για να επιτύχει τους σκοπούς αυτούς. Τα καθήκοντα αυτά περιλαμβάνουν την εκπόνηση επιστημονικών ερευνών και μελετών, προπαρασκευαστικών μελετών και μελετών σκοπιμότητας και την έκδοση συμπερασμάτων και γνωμοδοτήσεων για την κοινότητα και τα κράτη μέλη της.

Είναι εμφανές στο πλαίσιο αυτό ότι η μελέτη της εξέλιξης του ρατσισμού και της ξενοφοβίας περιλαμβάνει πλατύ φάσμα ενεργειών οι οποίεςποχρεωτικά περιλαμβάνουν τις δηλώσεις των πολιτικών κομμάτων. Για το σκοπό αυτό η Επιτροπή σημειώνει ότι το Παρατηρητήριοποστήριξε και προώθησε τηνπογραφή του Χάρτη των ευρωπαϊκών κομμάτων για μια μη ρατσιστική κοινωνία με τον οποίο τα κόμματα δεσμεύονται να αποφεύγουν στις πολιτικές εξαγγελίες τους γλώσσα που πιθανώς να ενθαρρύνει ή να νομιμοποιεί ρατσιστικές και ξενοφοβικές συμπεριφορές.

(1) ΕΕ L 151 της 10.6.1997.